Luka Tonnar

De Luka Tonnar, besser bekannt ënner sengem Kënschtlernumm luk., ass e lëtzebuergesche Rapper, Sänger a Museksproduzent.

 Liewen 

Dem Luka Tonnar säi Papp ass de Museker Serge Tonnar a säi Monni de Filmmécher Yann Tonnar. Och säi Brudder Tun Tonnar ass ënner dem Numm TurnupTun als Rapper a Museksproduzent aktiv. De Luka Tonnar huet zu Berlin Audioproduktioun studéiert.wort.lu: Die Arbeit eines Toningenieurs ist mehr als ein paar Knopfdrücke vum Nora Schloesser (30. Juli 2023)Profil vum Luka Tonnar op kulturama.lu

Hien huet als Schüler an enger Hardcore- a Metalband gespillt. Aus där ass mat der Zäit den Hip-Hop-Kollektiv Stayfou ervirgaangen, an deem ënner anerem och de Rapper Tommek aktiv ass.KulturPur - Luk - Maach DENG Zeen (14. September 2023)

Ëm 2016 war de Luka Tonnar um kuerzliewege Projet Räpzodi bedeelegt, deen Hip-Hop mat den Instrumenter vun enger Rockband verbonnen an en Album mam selwechten Numm erausbruecht huet.

2020 hat säi Lidd Traureg mee et geet, dat zéngdausendemol gestreamt gouf, e gewësse Succès.

Am Juli 2023 koum säi Mixtape Valorlux Tape eraus. Den 30. September 2023 huet de Luka Tonnar am Café De Gudde Wëllen säin éischte Studialbum Gelato virgestallt, e klasseschen Hip-Hop-Album un deem hien dräi Joer  geschafft huet.deguddewellen.lu: luk. (LU) Gelato - album release Kale Reen gouf als éischt Single ausgekoppelt.

 Diskografie 
 Studioalbum 
 2023: Schlëmme Summer

 EP 
 2023: Valorlux Tape

 Lidder 

 2018: Verfallsdatum
 2018: Bagnole
 2018: Virsaatz 
 2018: Frësche Wand 
 2018: Spooky Skeleton
 2018: Demellen 
 2019: Bounce 
 2020: Traureg mee et geet
 020: MATTEBOYZ 
 2020: Valhalla 
 2021: Maach de Buttek zou
 2021: Harmonie & Léift
 2022: Net alleng
 2022: Summerreen
 2022: Gebeess
 2023: Dramatesch
 2023: Kale Reen

 Um Spaweck 
 Den Luka Tonnar op Soundcloud, Facebook
 Dem Luka Tonnar seng Diskografie op Rate Your Music
 Videografie op op Youtube

Kategorie:Lëtzebuergesch Rapper
Kategorie:Lëtzebuergesch Museksproduzenten
Kategorie:Gebuer 1994